# Sigmoideoskopi

Sigmoideoskopi er en kikkertundersøgelse, hvor man fører en bøjelig slange med Tv-kamera op i endetarm.

Undersøgelsen giver et præcist billede af det indvendige af tarmen og afslører, hvorfor der f.eks. er blod i afføring. Der kan tages vævsprøver til mikroskopisk undersøgelse hvis kirurgen finder det nødvendigt.

Undersøgelsen varer typisk 5-10 minutter.

## Forberedelse til sigmoideoskopi

For at få et godt resultat af sigmoideoskopi undersøgelsen er det vigtigt, at tarmen er renset grundigt ud.

## Dagen før undersøgelsen

Du bør kun indtage:

the, kaffe, saftevand, sodavand, æblejuice, sorbet (vandis) uden bær, bouillon.

Ingen mælkeprodukter

Ristet brød.

Ingen legerede eller ”tykke” supper (som f.eks. tomatsuppe og aspargessuppe).

## På undersøgelsesdagen

Bør du kun drikke en kop the/kaffe til morgen og vand, indtil sigmoideoskopi undersøgelsen er overstået. Efter sigmoideoskopi undersøgelsen må du spise og drikke normalt. Medbring gerne lidt mad.

## Udrensningen

Der benyttes 2 stk. Fleet-klar-til-brug a 133 ml.

Udleveres på apoteket ved fremvisning af rekvisitionen. Aftenen før undersøgelsen kl. ca. 19.00 tages den første Fleet.

Tre timer før sigmoideoskopi undersøgelsen tages den anden Fleet. Fremgangsmåden er følgende:

* Lig på venstre side.
* Fjern den røde hætte fra beholderen.
* Pres indholdet op i tarmen. Der er mere i beholderen end nødvendigt, så fortvivl ikke, hvis den ikke tømmes helt.
* Hold på det så længe som muligt. De fleste kan kun holde på det i nogle få minutter.
* Lad være med at tage andre afføringsmidler.

## Medicin

Sædvanlig medicin må indtages med vand.

## Efter undersøgelsen

Komplikationer forekommer sjældent, men ved nedenstående skal du kontakt klinikken, egen læge eller lægevagten:

* blødning fra tarmen
* mavesmerter der varer mere end 3 timer
* kulderystelser og feber over 38,2